
				
SPECIALŪS REIKALAVIMAI ŠIAS PAREIGAS EINANČIAM AUKLĖTOJO PADĖJĖJUI

3. Darbuotojas, einantis šias pareigas, turi atitikti šiuos specialius reikalavimus: 
3.1. turėti ne žemesnį kaip vidurinį išsilavinimą; 
3.2. mokėti lietuvių valstybinę kalbą;
3.3. būti išklausęs privalomojo higienos įgūdžių mokymo bendrąją ir specialiąją programas bei turintis atestavimo pažymėjimą;
3.4. būti išklausęs privalomojo pirmosios pagalbos mokymo pagrindinę programą;
3.5. būti praėjęs privalomąjį sveikatos  tikrinimą;
3.6. žinoti higienos reikalavimus;
3.7. išmanyti:
3.7.1. lopšelio-darželio struktūrą ir jo darbo organizavimą;
3.7.2. reikalavimus susijusius su vaiko sveikatos apsauga;
3.7.3. buitinės technikos, inventoriaus paskirtį, jų priežiūros ir naudojimosi taisykles.

ŠIAS PAREIGAS EINANČIO AUKLĖTOJO PADĖJĖJO FUNKCIJOS

4. Šias pareigas einantis darbuotojas vykdo šias funkcijas: 
4.1. vykdo Higienos normų reikalavimus, reglamentuojančius sanitarinę-higieninę grupės patalpų, priemonių, inventoriaus priežiūrą; 
4.2. valo priskirtas patalpas kasdien drėgnu būdu arba dulkių siurbliu (dulkių siurbliu naudojasi griežtai laikantis jo eksploatavimo taisyklių) 2 kartus per dieną (o jei reikia ir dažniau) laikantis nustatyto jų tvarkymo eiliškumo, vėdina patalpas (kai nėra vaikų vėdina skersvėjiniu būdu);
4.3. du kartus metuose (pavasarį ir rudenį) valo langus prieš tai patikrinus ar jie patikimai uždaryti ir neįskilę. Langus valyti dienos metu, stovint ant grindų arba ant stabilaus paaukštinimo;
4.5. kartą per mėnesį atlieka priskirtų patalpų pagrindinį valymą;
4.4. valo grupės patalpas tam skirtomis ir ženklintomis darbo priemonėmis;
4.5. dėvi specialiuosius drabužius vaikų maitinimo ir valymo darbų metu;
4.5. keičia vaikų patalynę, rankšluosčius bei ženklina juos; 
4.6. prižiūri turimas darbo priemones bei buitinę techniką ir laikosi jų eksploatavimo taisyklių;
4.7. prižiūri baldus, kad nebūtų išlindusių vinių, ar kitokių atplaišų;
4.8. informuoja direktoriaus pavaduotoją ūkio reikalams pastebėjus baldų, sienų, durų, santechninių ir kitų įrengimų gedimus;
4.7. laiko plovimo dezinfekavimo priemones tik pažymėtoje tam skirtoje taroje bei vietoje, kad nepasiektų vaikai; 
4.8. laikosi plovimo ir dezinfekcinių medžiagų paruošimo ir eksploatavimo taisyklų, nenaudoja savavališkai nežinomų valiklių ar kitų valymui skirtų chemikalų;
4.9. kartu su mokytoja plauna žaislus, prižiūri grupės augalus, gėles;
4.10. organizuoja vaikų maitinimą grupėje: 
4.10.1. serviruoja stalus; 
4.10.2. pagal maitinimo grafiką saugiai atneša iš virtuvės maistą ženklintuose induose su dangčiais, patiekia estetiškai ir padeda mokytojui dalinti patiekalus pagal nustatytas normas;
4.10.3. padeda vaikams pavalgyti; 
4.10.4. plauna indus; 
4.11. padeda vaikams apsirengti ir nusirengti, susitvarkyti drabužius, avalynę ir kt.; 
4.12. padeda vaikams pasirūpinti asmens higiena, prižiūri tualeto-prausyklos patalpoje esančius vaikus; 
4.13. padeda grupės mokytojui vaikų ugdomosios veiklos metu (būna šalia vaikų ir padeda atlikti užduotis); 
4.14. padeda mokytojui organizuoti vaikų pasivaikščiojimą, žaidimus bei kitus užsiėmimus lauke; 
4.15. lauke apžiūri lauko žaidimų aikštelę ir smėlio dėžę, kad nebūtų stiklo šukių, kitų aštrių daiktų;
4.15. lydi vaikus švenčių, ekskursijų, išvykų ar kitų renginių metu ir užtikrina vaikų saugumą; 
4.16. nepalieka vienų vaikų grupėje ir juos prižiūri, kai mokytojas nurodo savo išėjimo iš grupės priežastį (skubus informacinis susirinkimas ir kt.);
4.17. būna su vaikais jų pietų miego ar poilsio metu, kai vyksta mokytojų tarybos posėdžiai, metodinės tarybos susirinkimai, seminarai, konferencijos, pasitarimai ir kt. renginiai; 
4.19. atsako už valomo ploto sanitariją ir higieną, bei jame esančio inventoriaus priežiūrą;
4.19. dirba pagal funkcijas priklausantį darbą ir neleidžia už save dirbti kitiems asmenims;
4.20. visada būna savo darbo vietoje nors ir nėra vaikų, laikosi darbo grafiko;
4.20. laikosi darbo tvarkos taisyklių, periodiškai tikrinasi sveikatą;
4.21. vykdo direktoriaus pavaduotojo ūkio reikalams ir visuomenės sveikatos specialisto, vykdančio sveikatos priežiūrą nurodymus;
4.20. negalint atvykti į darbą, iš anksto įspėja apie tai Mokyklos direktorių ar direktoriaus pavaduotoją ūkio reikalams;
4.20. dalyvauja Mokyklos organizuojamuose renginiuose, savivaldos institucijų veikloje.
         5.  Pastebėjęs neblaivų darbuotoją, privalo apie tai nedelsdamas pranešti Mokyklos direktoriui ar kitam administracijos darbuotojui ir, esant reikalui, imtis priemonių galimai nelaimei užkirsti.
        6. Darbo metu privalo nevartoti alkoholio ir, kilus įtarimui, sutikti tikrintis blaivumą arba valandos laikotarpyje pristatyti pažymą apie blaivumą iš medicinos įstaigos.
7. Vykdo kitus teisės aktų nustatytus ar Mokyklos direktoriaus priskirtus nenuolatinio pobūdžio pavedimus pagal kompetenciją.

